ÜMUMDÜNYA ƏDALƏT EVİ

(Fars dilindən ingilis dilinə, ingilis dilindən azərbaycan dilinə tərcümə)

18 dekabr 2014

İran bəhailərinə

Əziz bəhai dostlar,

Biz ümid edirik ki, dünya bəhailərinə ünvanlanmış 1 avqust 2014-cü il tarixli müraciəti sizin artıq öyrənmək imkanınız olmuşdur ki, o məktubda dünya üzrə səkkiz yerdə Məşriqül-Əzkarların tikilməsi layihələrinin necə irəliləməsi təsvir edilirdi. Hər bir halda, Onun xatırlandığı bu dan yerləri Allahın Dininin cəmiyyətə artan təsirindən bəhs edir. Əlbəttə, İran bəhailəri Məşriqül-Əzkar konsepsiyası ilə tamlığı ilə tanışdırlar. Bu qanunun nazil olmasından dərhal sonrakı illərdə Əmrin beşiyindəki dostlar Onun əhəmiyyətindən agah olmuş və onların şəraitlərinin icazə verdiyi məhdud vasitələr çərçivəsində ona əməl edilməsi öhdəliyini yerinə yetirmişlər. Zamanında onlar nəinki Aşqabadda Məşriqül-Əzkarın tikintisində əsas qüvvə oldular, həm də İranın özündə müntəzəm dan yeri duaları, onların əkdikləri toxumların zamanı gələndə hiss ediləcək bir gerçəkliyə çevriləcəyi, sadəcə bu ibadət mərkəzlərinin tikintisi ilə deyil, həm də o ibadətin ruhlandıracağı humanitar xidmət strukturlarının yaradılması ilə meyvə verəcəyi baxışı ilə kök salmağa başladı və insanlığa xidmətə ruhlandırdı.

Və bu belə inkişaf etdi ki, Həzrət Əbdül-Bəhanın hidayətedici əli altında icma ibadəti modeli – Onun doğurduğu birlik və onun ilhamlandırdığı xidmət arzusu – İranda çoxlu yerli Bəhai icmalarının tərkib hissəsi oldu. Bu mənada, Ağanın baxışı, Məşriqül-Əzkar konsepsiyasının özünün rüşeym formasında ifadə olunacağı şərait və vəziyyətlərin müxtəlifliyi barədə anlayış verdi. Bununla bağlı Onun sözlərinə diqqət yetirin:

Məşriqül-Əzkara gəlincə, bu ən mühüm əhəmiyyətə malikdir... O istənilən forma ala bilər, o hətta yeraltı bir zirzəmidə də olsa, o zirzəmi sığınacaq verən bir cənnətə, uca bir köşkə, bir ləzzət bağına çevrilər. O bir mərkəzə çevrilməlidir ki, orada ruhlar şad olur, qəlblər isə Əbha Mələkutuna cəzb olunurlar.

Doğrudan da, sizin öz təcrübənizin də göstərdiyi kimi, bu qanunun gerçəkliyə çevrilməsi və onun üzvi şəkildə tətbiqi üçün geniş diapazonda imkanları təsəvvür etmək olar.

Məşriqül-Əzkar istilahı Bəhai Yazılarında müxtəlif cür işlədilmişdir – dan yeri ağaranda inananların dua toplantıları; ilahi ayələrin oxunduğu bir tikili; bütöv olaraq Məşriqül-Əzkar təsisatı və onun nəzdində olan qurumlar; çox vaxt Məbəd və ya İbadət Evi kimi istinad edilən mərkəzi binanın özü. Bütün bunlara Həzrət Bəhaullahın Ən Müqəddəs Kitabda insanlıq üçün verdiyi qanununun tədrici tətbiqinin cəhətləri kimi baxmaq olar.

Məşriqül-Əzkar din salnaməsində misilsiz bir məfhumdur və bu, Allahın yeni Gününün təlimlərinin rəmzidir. Səmimi məhəbbəti yaymaq üçün cəmiyyətin bir kollektiv mərkəzi olaraq, Məşriqül-Əzkar, olduğu yerin dini mənsubiyyətindən, mənşəyindən, etnik və cinsi kimliyindən asılı olmayaraq bütün sakinləri üçün açıq olan ümumi bir ibadət yeri, ruhani gerçəklik və fundamental həyati, o cümlədən, cəmiyyətin yaxşılaşdırılması üçün fərdi və kollektiv məsuliyyət kimi məsələlər üzərində dərindən düşünmək üçün bir sığınacaq kimi dayanır. Onun içərisində kişi və qadınlar, uşaqlar və gənclər hamısı bərabərdir. Bu yeganə və əhatəedici universallıq Məşriqül-Əzkarın özünün də strukturunda əksini tapır, onun doqquz tərəfli dizaynlı binası doqquz ədədinin rəmzi olduğu tamlıq hissini və kamilliyi çatdırır.

Ruhani güclərin şüalanmalı olacağı bir yer kimi, Məşriqül-Əzkar insanlığın firavanlığı üçün onun nəzdində tikiləcək strukturların mərkəzi və xidmət üçün ümumi iradə və cəhdin ifadəsidir. Bu yardımçı qurumlar – təlim-tərbiyə və elmi araşdırmalar, habelə mədəni və humanitar səylərin mərkəzləri – biliyin tətbiqi ilə nail olunacaq sosial və ruhani inkişaf ideallarını təcəssüm etdirir və göstərir ki, din və elm harmoniyada olanda, onlar necə insan varlığının məqamını yüksəldir və sivilizasiyanın çiçəklənməsinə aparır. Necə ki sizin də həyatınız bunu gözəl nümayiş etdirir, ibadət insan varlığının daxili həyatı üçün mühümdür və ruhani inkişaf üçün həyati vacibdir, amma o həm də o batini transformasiyanın zahiri ifadəsinə də gətirməlidir. İbadətin xidmətdən ayrılmasının mümkün olmayan bu konsepsiyasını məhz Məşriqül-Əzkar bəyan edir. Şövqi Əfəndi bu mənada yazır:

Məşriqül-Əzkarın nəzdində olan strukturların ətrafında mərkəzləşmiş sosial, humanitar, təlim-tərbiyə və elmi məqsədlərindən ayrılmış halda, konsepsiyası nə qədər ali, ehtirası nə qədər atəşli olsa da bəhai ibadəti, zahidlərin meditasion düşüncələrindən və ya passiv abidlərin dualarından yaranan çox cüzi və çox vaxt da keçici nəticələrindən üstün nəyəsə nail olmağa heç vaxt ümid edə bilməz. O, ibadət edənin özünə davamlı bir məmnuniyyət və fayda verə bilməz, o ki qaldı ümumilikdə insanlığa, ta o vaxtadək ki, insanlığın, asanlaşdırılması və irəlilədilməsi Məşriqül-Əzkarın nəzdində olan strukturların ali imtiyazı olan işinə dinamik və təmənnasız xidmət forması alsın və ona hopsun.

Bu nurlu dövrün Qoşa Günəşləri bizə bunu öyrətmişlər: Dua ruhun öz Yaradanı ilə ən mühüm ruhani, birbaşa və vasitəsiz söhbətidir. O ruhani bir qidadır ki, ruhun həyatını bəsləyir. Səhər şehi kimi, o, ürəyə təravət gətirir və onu inadcıl eqonun bağlılıqlarından təmizləyərək paklaşdırır. O bir oddur ki, pərdələri yandırır və bir işıqdır ki, Qüdrət Sahibi ilə vüsalın dəryasına aparır. Ruh onun qanadları üzərində Allahın səmalarında pərvaz edir və ilahi gerçəkliyə yaxınlaşır. Ruhun sonsuz qabiliyyətləri və Allahın nemətlərinin cəzb olunması onun keyfiyyətlərindən asılıdır, amma duanın uzadılması arzu olunan deyil. Duada gizli olan güc, o, hər hansı bir qorxu və imtiyazdan kənar, görüntü yaratmaq və mövhumatdan azad olmaqla Allaha məhəbbətdən qaynaqlananda aşkara çıxır. O, düşüncə və meditasiyaya yardım edən səmimi və pak bir ürəklə edilməlidir ki, əqli qabiliyyət onun təsirindən işıqlansın. Bu cür dua sözlərin hüdudunu aşacaq və səsləri aşıb keçəcək. Onun təranəsinin şirinliyi ürəkləri fərəhləndirməli və sevindirməli, dünyəvi meyilləri səmavi sifətlərə çevirərək və insanlığa təmənnasız xidmətə ruhlandıraraq Sözün nüfuzedici gücünü artırmalıdır.

Ona görə də, bu təəccüblü deyil ki, sizin icmanız, o icma ki, üzvləri hələ körpəlikdən “dürr təkin saf bir qəlbə malik olmaq” üçün daim dualar etməklə böyüdülmüşlər, həyatını yaşayır və hər cür məşəqqətlərə məruz qalır, amma icazə verməyəcək ki, onların ürəkləri nifrət, kin və qisasçılıqla çirklənsin, o ki qaldı imkan verələr o bərq vuran dürr işığını itirə. Son nəticədə dua, məqsədli bir həyatda yaşamalıdır.

Biz bəhailəri çağırmışıq ki, özlərinin icma quruculuğu səylərində cəmiyyətin necə ola biləcəyi barədə yeni bir modelin yaradılmasını görsünlər. Bütövlüyü ilə götürüldükdə, o model xidmət üçün – gənc nəsillərin təlim-tərbiyəsi, gənclərin gücləndirilməsi, uşaqların ruhani tərbiyəsi, xidmət meydanında başqalarını müşayiət edərkən Allah Kəlamının təsirindən istifadə etmək qabiliyyətinin yüksəldilməsi və bu dövr üçün ilahi təlimlərin işığında insanların sosial və iqtisadi tərəqqisi üçün qabiliyyət yetişdirir. O modelin mühüm hissələrindən biri dua məclisidir – bu mömin bir həyatın icma cəhəti və Məşriqül-Əzkar məfhumunun bir boyutudur – ki, sizin icmanız üçün nəinki Qüdrət Sahibinə ibadət etmək və öz həyatınızda Onun xeyir-bərəkətlərini axtarmaq üçün, həm də duanın ruhani enerjisinin sizin həmvətənlərinizə çatdırmaq, ibadətin paklığını onlar üçün bərpa etmək, Allahın təyidləri barədə onların ürəklərində iman yandırmaq, onlarda, özünüzdən az olmamaqla, öz ölkələrinə və insanlığa xidmət coşqusunu möhkəmlətmək və ədalət yolunda konstruktiv toparlanma göstərmək üçün gözəl bir imkan təqdim edir.

Sevgili dostlar: sizin bütün mübarək ölkəniz boyunca, hər bir qonşuluqda, şəhərdə, kənddə və qəsəbədə, duaya həsr olunmuş yığıncaqlar və sizin həmvətənlərinizin getdikcə daha da çox Bəhai dualarına çıxış əldə etməkləri sizin icmanızı qabil edir ki, bütün dünya üzrə iman yoldaşlarınızın səylərinə bir pay verməklə birlik çırağını insanlığın toplantısında parlatsın. Odur ki, gələcək Məşriqül-Əzkarların toxumlarını hamının faydası üçün əkin və nifrət və insafsızlıq qaranlığına qarşı işıq məşəlləri yandırın.

[İmzalanmışdır: Ümumdünya Ədalət Evi]